Cum se pregătesc elevii înainte de BAC. Psihologii le recomandă să se relaxeze.
Elevii de clasa a XII-a susțin luni prima probă de Bacalaureat. Elevii repetă materia înainte de bac, dar psihologii recomandă relaxarea. Sportul, odihna și alimentația sănătoasă sunt esențiale înainte de examen. Doar77% dintre elevii din clasele a XII-a s-au înscris la examenul de BAC.
Elevii de a 12-a susțin luni prima probă de la Bac, la română. Mulți dintre ei sunt stresați și continuă să repete materia, neîntrerupt. Alții sunt mai relaxați.Este și cazul lui Cezar, elev la Liceul Teoretic Waldorf din București."Astăzi mă relaxez, chiar și mami a spus că trebuie să iau o pauză, că toată săptămâna am tocit și de exemplu acum jumătate de oră am cules niște corcodușe și ne pregătim, noi, familia de un grătar și probabil o să dorm după-amiaza", a spus elevul.Specialiștii le recomandă elevilor să nu se mai gândească la proba de mâine. Sportul, odihna și alimentația sănătoasă sunt esențiale înainte de examen."Cu o zi înainte de examen este indicat să se detașeze complet de cărți și să facă lucruri care îi aduc plăcere și relaxare. Evitarea tuturor conflictelor, sportul, odihna și o alimentație sănătoasă sunt primordiale în zilele cu o încărcătură emoțională puternică", spune Aurelia Marcoane, psihoterapeut.Dintr-un total de 148.000 de elevi din clasele terminale, doar 114.000 s-au înscris la examen.